Άλλο ένα βιβλίο για τον σχολικό εκφοβισμό;

Κι όμως, το βιβλίο «Και μετα…» είναι κάτι παραπάνω. Μέσα από μία περίτεχνη λιτότητα, καταφέρνει να μεταδίδει τα συναισθήματα των πρωταγωνιστών της ιστορίας, να δίνει ιδέες για ψυχική ανθεκτικότητα στα δύσκολα, και κυρίως να μας μιλάει – όπως λέει και ο τίτλος – για το «Μετά».

Τι θα μπορούσε να γίνει στη σχέση των παιδιών μετά;

Τι μπορούν να κατανοήσουν για τον εαυτό τους και τον κόσμο μετά;

 Με ψήγματα θετικής ψυχολογίας που παρεισφρύουν χωρίς κανένα διδακτισμό, αυτό το βιβλίο δεν είναι άλλο ένα βιβλίο για τον σχολικό εκφοβισμό. Είναι ένα βιβλίο που σε γλυκαίνει, σε ενδυναμώνει, σε κάνει πιο ανθρώπινο.

***Η Άννυ Μπενέτου (Msc, Phd) είναι ψυχολόγος και ασχολείται με τη Συμβουλευτική και τη Θετική Ψυχολογία.***